 (10) การควบคุมภายใน 

สรุปรายงานผลการตรวจสอบระบบการควบคุมภายใน

บริษัท ดีลอยท์ ทู้ช โธมัทสุ ไชยยศ จำกัด (ดีลอยท์)
ได้ดำเนินการตรวจสอบระบบการควบคุมภายในของแผนกจัดซื้อ, ฝ่ายซ่อมบำรุง, ฝ่ายขาย
และฝ่ายบัญชีและการเงิน และฝ่ายผลิต ในปี 2546 ของบริษัท ฟูรูกาวา เม็ททัล (ไทยแลนด์)
จำกัด (มหาชน) เป็นที่เรียบร้อยแล้ว

ตามที่ดีลอยท์
ได้รับมอบหมายจากบริษัทให้ดำเนินการตรวจสอบระบบการควบคุมภายในของแผนกและฝ่ายงานข้างต้น
การตรวจสอบระบบควบคุมภายในดังกล่าว
เป็นการตรวจสอบการปฏิบัติงานว่าเป็นไปตามระเบียบข้อบังคับที่ผู้บริหารได้กำหนดไว้
โดยมุ่งให้การตรวจสอบครอบคลุมประเด็นต่าง ๆ ในเบื้องต้นดังนี้ :

-   ความถูกต้องและสมบูรณ์ของข้อมูลทางการเงิน

-   การปฏิบัติตามนโยบายแผนงานและกฎข้อบังคับของทางบริษัท

-   การใช้ทรัพย์สินเพื่อให้เกิดประโยชน์สูงสุด

-   การบรรลุวัตถุประสงค์และเป้าหมายของการดำเนินงาน

ในการปฏิบัติงาน ดีลอยท์ ได้มีการอ้างถึงแนวทางการปฏิบัติงานที่ดี (Best Practices)
เพื่อช่วยผู้บริหารในการพัฒนานโยบายและขั้นตอนการปฏิบัติ
โดยเรียนสัมภาษณ์กับพนักงานในแต่ละแผนกของบริษัทเพื่อพิจารณาและสอบทานการดำเนินงาน
รวมถึงตรวจสอบเอกสารที่เกี่ยวข้อง
โดยดำเนินการสุ่มตัวอย่างเพื่อตรวจสอบรายการในช่วงระหว่างเดือนมกราคม ถึงเดือนพฤศจิกายน
2546 เพื่อทดสอบความถูกต้องในจุดหลักของการควบคุมภายใน

จากการตรวจสอบระบบการควบคุมภายในของแผนกและฝ่ายที่เกี่ยวข้องของบริษัทในปี 2546 พบว่ามี
1 ประเด็นที่จัดว่ามีระดับความเสี่ยงสูง 8 ประเด็นที่จัดว่ามีระดับความเสี่ยงปานกลาง และ 5
ประเด็นที่จัดว่ามีระดับความเสี่ยงต่ำ ซึ่งผู้บริหารยอมรับและตอบรับในคำแนะนำของเราทั้ง 11
ประเด็น จากทั้งหมด 14 ประเด็น โดยมี 5 ประเด็นที่ดีลอยท์
จะดำเนินการติดตามผลการแก้ไขในปี 2547 สำหรับปัจจัยความเสี่ยงในส่วนอื่น พบว่ามีการ
ปรับปรุงแก้ไขตามคำแนะนำของดีลอยท์อย่างถูกต้อง

จากการตรวจสอบระบบการควบคุมภายใน ดีลอยท์ มีความเห็นว่า
บริษัทมีการควบคุมภายในที่เพียงพอและเหมาะสมในการป้องกันและควบคุมปัจจัยความเสี่ยงที่ก่อให้เกิดความเสียหายต่อการดำเนินธุรกิจของบริษัท

สรุปรายงานจากคณะกรรมการตรวจสอบ

คณะกรรมการตรวจสอบของบริษัท ประกอบด้วยกรรมการอิสระ
ที่มิได้ดำรงตำแหน่งในคณะกรรมการบริหาร จำนวน 3 คน
และมีผู้ช่วยผู้จัดการทั่วไปฝ่ายบัญชีและการเงิน ทำหน้าที่เป็นเลขานุการ โดยมีรายนามดังนี้ :

1) นายโกวิทย์ โปษยานนท์ ประธานกรรมการตรวจสอบ

2) นายวิบูลย์ อังสนันท์ กรรมการตรวจสอบ

3) นายยูซูเกะ โอะซูกิ กรรมการตรวจสอบ

4) นางนิตยา อัศวะวิสิทธิ์ชัย เลขานุการคณะกรรมการตรวจสอบ

คณะกรรมการตรวจสอบ
มีหน้าที่สอบทานรายงานทางการเงินของบริษัทก่อนนำเสนอคณะกรรมการบริษัท
ประสานงานกับผู้ตรวจสอบภายใน และผู้สอบบัญชีภายนอกเกี่ยวกับวัตถุประสงค์และแผนงาน
ตลอดจนปัญหาที่พบและประเด็นที่มีสาระสำคัญ
พิจารณาทบทวนผลการตรวจสอบการควบคุมภายในและรายการสำคัญในรายงานทางการเงิน
ดูแลให้มีการปฏิบัติตามกฎหมาย และข้อกำหนดของหน่วยงานที่กำกับดูแลบริษัท นอกจากนี้
ให้คำแนะนำต่อคณะกรรมการบริษัทเกี่ยวกับการแต่งตั้งและกำหนดค่าตอบแทนผู้สอบบัญชีภายนอกของบริษัท

ในปี 2546 คณะกรรมการตรวจสอบได้สอบทานในระบบงานบัญชีและการเงิน การควบคุมภายใน
และการปฏิบัติงานของฝ่ายตรวจสอบภายใน
รวมทั้งได้มอบหมายให้ฝ่ายตรวจสอบภายในทำการตรวจสอบระบบควบคุม ภายในของบริษัท
เพื่อให้มั่นใจว่าในทุกหน่วยงานของบริษัทมีระบบ และการควบคุมภายในที่เพียงพอ และมี
ประสิทธิภาพ นอกจากนี้ คณะกรรมการตรวจสอบได้สอบทานและเห็นชอบรายงานการเงินประจำปี
2546 ของบริษัทก่อนนำเสนอคณะกรรมการบริษัทแล้ว

อนึ่ง คณะกรรมการตรวจสอบนำเสนอต่อคณะกรรมการบริษัทให้แต่งตั้งนางสุดจิตร์ บุญประกอบ
ผู้สอบบัญชีรับอนุญาตเลขที่ 2991หรือนางสาววิภา จินดานุวัฒน์ ผู้สอบบัญชีรับอนุญาตเลขที่ 3296
หรือนางสาวทิพย์สุดา ชำนาญวนิชกุล ผู้สอบบัญชีรับอนุญาตเลขที่ 3377 หรือนางสาวกัลยารัตน์
ชัยวรพงศา ผู้สอบบัญชีรับอนุญาตเลขที่ 3460 แห่งบริษัท เคพีเอ็มจี ภูมิไชย สอบบัญชี จำกัด
เป็นผู้สอบบัญชีของบริษัท ฟูรูกาวา เม็ททัล (ไทยแลนด์) จำกัด (มหาชน) สำหรับปี 2547
โดยกำหนดค่าสอบบัญชีปีละ 760,000 บาท

ความเห็นของกรรมการอิสระเกี่ยวกับรายการระหว่างกัน

กรรมการอิสระมีความเห็นว่า ตามที่บริษัท ฟูรูกาวา เม็ททัล (ไทยแลนด์) จำกัด (มหาชน)
ได้สั่งซื้อวัตุดิบแผ่นทองแดง (Copper Cathode) จาก เดอะ ฟูรูกาวา อีเล็คตริก คัมปะนี
ลิเมิเต็ด (ประเทศสิงค์โปร์) เป็นจำนวนเงิน 1,701.2 ล้านบาท และวัสดุอื่น ๆ จาก เดอะ
ฟูรูกาวา อีเล็คตริก คัมปะนี ลิมิเต็ด (ประเทศญี่ปุ่น) เป็นจำนวนเงิน 1.27 ล้านบาท ในรอบปี
2546 นั้น เป็นรายการซื้อที่เป็นไปตามทางการค้าปกติ
และราคาดังกล่าวเป็นราคาที่ซื้อขายกันโดยทั่วไปในตลาดสินค้าชนิดนี้

(ข้อมูลเพิ่มเติม อยู่ในหมายเหตุประกอบงบการเงินข้อ 4)